**Godt nytt år til alle medlemmer!**

Vi ønsker dere alle et riktig godt nytt år og ser fram til et aktivt 2025 fylt med gode opplevelser i naturen.

Vi minner om en viktig nyhet fra desember: Som medlem har du nå tilgang til et jaktterreng. Dette gir våre medlemmer tilgang til jakt, og også rekreasjon på ski, på sanketur, eller bare for å få et avbrekk fra hverdagen. Mer informasjon kommer.

**Friluftslivets år 2025**

2025 er Friluftslivets år, og vi oppfordrer alle medlemmer til å bruke mer tid ute. Tenn bål, ta turen ut i skogen eller fjellet, fiske og jakt. Naturen gir oss tid til å senke skuldrene, lade opp og finne ro. Vi håper alle får mulighet til å tilbringe mer tid ute.

**Takk for 2024**

Takk til alle medlemmer som har bidratt til aktivitet og fellesskap gjennom året som gikk. Deltakelsen på kurs, treningssamlinger og andre arrangementer har vært viktig og bidratt til at vi kan opprettholde gode tilbud og aktiviteter for medlemmene.

Som medlem har du flere fordeler. Sjekk ut medlemsfordelene her <https://www.njff.no/medlem/medlemsfordeler> . Har du hund, anbefaler vi å sjekke NJFF-avtalen med Eika forsikring. Et eksempel mot Agria viser at det er ca. 4000 kroner å spare pr hund i året.

**Årsmøte 27. februar**

Velkommen til årsmøte torsdag 27. februar. Hvis du har en sak du ønsker vi skal behandle, må dette sendes styret innen 13. februar. Invitasjon kommer på epost, samt at informasjon legges ut på Facebook.

**Jegerprøvekurs**

Jegerprøvekursene våre er i gang. Det er fortsatt noen ledige plasser på kurset som starter i mars. Meld deg på nå for å sikre plass!

**Hagelbanene**

Hagelbanene er åpne! Sjekk aktivitetskalenderen for tider og aktiviteter, og benytt anledningen til å holde skyteferdighetene ved like.

**Aktivitetskalender**

Aktivitetskalenderen for 2025 er oppdatert med flere spennende tilbud. Sjekk her <https://www.njff.no/ostfold/mossogomegn> og bla deg ned til aktivitetskalenderen. Blant nyhetene fra jakt- og hundegruppa er apportkurs og skogsfuglkurs for stående fuglehunder. Husk at noen aktiviteter har begrenset med plasser, så vær tidlig ute.

**Årets oppfordring!**

En dag i naturen gir alltid mer tilbake enn den tar. Gjør friluftsliv til en del av hverdagen.